宜山路站

宜山路站来勒上海市徐汇区凯旋路，宜山路搭徐虹路之间，是上海轨道交通3号线、4号线搭9号线个车站，目前属于三线换乘枢纽。不同于其他3、4号线共线个站点，本站3、4号线使用弗同个站台区域，弗能实现同台换乘。

换乘方式
三座车站通过宜山路凯旋路东北面个地下换乘通道连勒一道。
3号线、4号线、9号线经由地下个换乘通道好进行站内换乘。
3号线、4号线、9号线继续保留原来个虚拟换乘，有公交卡个趁客也好进行出站換乘，里程连续计算。

原计划宜山路站来勒2008年底9号线开业个辰光通过宜山路公交枢纽个地下换乘通道实现三线换乘，结果宜山路公交枢纽个建设进度问题导致车站个临时地面换乘通道只好实现9号线同3号线个站内换乘，想换乘4号线还是要用公交卡进行虚拟出站换乘。

宜山路站临时换乘通道呒没自动扶梯搭仔通风设备，经常性收到趁客个批评，每年夏天侪有趁客嘲伊是“蔬菜大棚”。2023年7月23号，宜山路站临时换乘通道加装24台电风扇，来勒通道一面个墙丄贴爻部分“鸡汤式”标语，引起争议，7月24号迅速铲脱。通道周边相关开发项目负责人表示，地下换乘通道已确定由箇家企业代建伊个土建结构部分，已经来勒7月份开工哉。8月3号，通道里向又安装18台冷风机。

宜山路站个正式换乘通道来勒2023年10月24号立项。2024年4月3号开始，为咾配合永久换乘通道中连接3号线站厅南侧通道个建设，临时通道4号线站厅段封脱哉，拿隔断3号线站厅个围栏挪开来，4、9号线之间进行换乘要绕行3号线站厅。2024年6月22号，正式地下换乘通道开通，取代原先个临时通道。临时通道停止使用以後，会得拆脱，恢复成地面道路搭仔绿化景观。

 注释 

参考

 外部链接 

上海地铁—3号线宜山路站车站信息
上海地铁—4号线宜山路站车站信息 
上海地铁—9号线宜山路站车站信息 

Category:徐汇区地铁车站